Evangélizációs és missziói lelkész jelentése a 2008. évi munkáról

MEE Evangélizációs és Missziói Bizottsága – 2009. március 18.

„Ami lehetetlen az embereknek, az Istennek lehetséges.” (Lk 18,27)

Forrongó, korszakváltó időket élünk. Szinte minden mozgásban van. Az egyháznak reagálni kell a különös helyzetre. Valósággá vált, amit évtizedek óta üzent Isten: hitvalló, mozgalmi, evangéliumi egyházzá válunk, vagy eltűnünk e különös történelmi forgatagban.
Törvényeink útmutatása szerint, a Missziói Bizottság számára munkaági jelentéseket kértem. Idén minden fizetett munkatársunktól, hogy elősegítsük az információáramlást (munkatársak, munkaágak, bizottság, zsinat, média, honlap..) és tegyük megbecsültté a szolgálatot. 
A missziói konzultációra is tekintettel, idén először kértünk beszámolókat az egyházmegyei missziói felelősöktől.
Csatolom a mostani anyaghoz az Evangélikus Missziói Központ – Magyar Evangélikus Rádiómisszió (EMK-MER) elmúlt évről szóló beszámolóját is, hiszen értelemszerűen több munkaterületen átfedések vannak.
A Zsinat csupán az országos bizottságok elnökeitől kér rövid, lényegre törő jelentéseket. 
Ez évben először elérhetővé tesszük egy link közlése által egyházunk és a zsinat tagjai számára az összes beérkezett írásos anyagot. Amit lehet, a Híd magazinba is beszerkesztünk.

Gyülekezetlátogatás, evangélizáció, konferenciák, képzések

Hetvennyolc gyülekezetben, konferencián és egyéb felekezetközi alkalmon volt száznegyvenkét szolgálatom az elmúlt évben: evangélizáció, missziói nap/napok, igehirdetés, előadás, bibliaóra... 
A helyi és megyei belmissziót segíti az évenként kiírásra kerülő missziói pályázat.
Igyekszünk segédanyagokkal (cd, kazetta, magazin, szórólapok, Élő víz füzetek, EBBE kiadványok), missziói napokkal, tanácsadással, folyamatos kapcsolattartással erősíteni gyülekezeteinket.  
Évente két napos missziói konzultációt tartunk Piliscsabán a megyei és kerületi missziói lelkészeknek, a Missziói Bizottság tagjainak, munkaágak vezetőinek.
Folytatódik a Szebik Imre püspök által szervezett munkatársi tanfolyam Piliscsabán.
Az EKE Bibliaiskola munkája egyre kiterjedtebb. Több helyen (Budaörs, Várpalota, Nyírtelek) kihelyezett tanfolyamokat is tartanak.
Az Életműhely, Alfa kurzus és Kereszt Kérdések gyülekezetépítő modellek is ismertté, kipróbálttá lettek egyházunkban. 
Megtérsz vagy meghalsz címmel jelent meg cikksorozatom az Evangélikus Élet hetilapban egyházunk megújulásáról.
A nyári missziói konferencia egyik találkozója a határon túli testvéreinknek is: Felvidék (Szlovákia), Kárpátalja (Ukrajna), Erdély (Románia), Finnország, Norvégia.
Továbbra is a leglátogatottabb missziói alkalmaink közé tartoznak az egyházkerületi missziói napok és az országos evangélizáció. 
Az Esperesi Kollégium napirendre tűzte a cigánymisszió ügyét. Egy teljes napot szentelt a témának.
A Szélrózsa találkozón utcamisszió volt Kőszeg város főterén.
A Művészetek Völgyében és a Szigeten is vállal egyházunk szolgálatokat.
Állandó fóruma a belmisszió iránt érdeklődőknek az évi négy alkalommal megtartott Útitársak bibliaóra is.

Egyesületek, alapítványok

Munkakapcsolataink vannak evangélikus és egyházunkhoz kötődő egyesületekkel, alapítványokkal: EKE, ZMC, Szőlőtő Alapítvány, MKIE, Maek, Fébé, EBBE (XX. századi magyar evangélikus evangélizátorok sorozat), EKME, MEVISZ, Protestáns Tábori Lelkészi Szolgálat…

Felekezetközi, területi és országos összefogás

-	MEÖT – missziói bizottság, protestáns lelkészkonferencia, imahét
-	Magyar Evangéliumi Szövetség (Aliansz) – imahét, imanapok, Balaton-NET konferencia, budapesti lelkészi imakör, missziói hálózatok, pl. női, cigány..
-	Szentírás Szövetség – angol nyelvű tinitáborok, kiadványok
-	Apológia – hitvédelmi kiadványok, előadások, tanácsadás
-	MEKDSZ – konferenciák
-	Keresztény Orvosok Magyarországi Társasága – konferenciák, közös szolgálatok pl. a médiában
-	Alfa kurzus – gyülekezetépítés új (régi) útjai
-	Magyar Bibliatársulat – Biblia Éve 2008
-	Biblia Liga – közös kiadvány a missziói szórólapjainkból
-	Lepramisszió – gyülekezeteink részvétele a munkában
-	Fokoláre – területi, országos és nemzetközi konferenciák, közös szolgálatok
-	CE Betánia itthon és Erdélyben – konferenciák, csendesnapok
-	Magyar Testvéri Börtöntársaság - konferencia
-	Keresztény Vasutasok Egyesülete – kapcsolat
-	Keresztény Rendőrök Szövetsége – kapcsolat, információ, közös munka
-	Más felekezetek missziói osztályaival, vezetőivel munkakapcsolat

Jelentős számú lelkigondozói és média (televíziók, rádiók, újságok) szolgálatom volt az elmúlt esztendőben.

Szeverényi János